Rijeka, 3. ožujka 2020.g.

**OBJAVA ZA MEDIJE**

**OTVORENE PRIJAVE NA RADIONICU IZRADE METEOROLOŠKE STRANICE**

**U SUSJEDSTVU PRAPUTNJAK EPK**

**U sklopu *Dnevnog boravka* susjedstva Praputnjak, jednog od 27 susjedstava Europske prijestolnice kulture, udruga Praputnjak - kulturni krajolik u petak, 6. ožujka 2020.g. od 17 sati u Područnoj školi Praputnjak (Praputnjak 101, Praputnjak) organizira radionicu izrade meteorološke stanice.**

**Radionica se odvija pod vodstvom Udruge Šterika iz Praputnjaka** i **otvorena je za sve dobne skupine**. **Prijave na radionicu su obavezne do popunjenja kapaciteta (maksimalno 10 polaznika)**, a zaprimaju se na e-mail: [**kkpk.praputnjak@gmail.com**](mailto:kkpk.praputnjak@gmail.com), broj telefona: **095 818 9627** ili putem Facebook stranice **Praputnjak – kulturni krajolik**.

Kroz radionicu, polaznici će steći **osnovna znanja o načinu rada Arduino mikrokontrolera i upoznati se sa mogućnostima njegove primjene u svakodnevnom životu**.

Arduino mikrokontroler je mikroračunalo, open source platforma, koji omogućava spajanje elektronskih komponenti i senzora te upravljanje njima, pomoću programa instaliranog na Arduino ploču, putem USB kabela. Na Arduino je moguće spajati razne senzore, display-e, LED, IR diode, tranzistore, otpornike i ostale aktivne i pasivne elektronske komponente i tako kreirati interaktivne hardware-software kreacije.

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42